9. การจัดการ

1.  โครงสร้างการจัดการ

  โครงสร้างกรรมการบริษัทประกอบด้วยคณะกรรมการ 2 ชุด คือ
  คณะกรรมการและคณะกรรมการตรวจสอบ โดยทั้ง 2 ชุด มีอำนาจหน้าที่และรายชื่อ ดังนี้

  คณะกรรมการบริษัท

ณ วันที่ 31 ธันวาคม 2545 คณะกรรมการบริษัทประกอบด้วยกลุ่มบุคคลจำนวนรวมทั้งสิ้น 11 คน
ดังมีรายชื่อต่อไปนี้

ชื่อ-สกุล ตำแหน่ง

1)  นายไซ จิน ลู ประธานคณะกรรมการ

2)  นายสก็อต เดวิดสัน กรรมการ

3)  นายฟรานซิส อรูลานันดัม กรรมการ

4)  นายโอเล่ พรีเบ็น วิสซิ่ง กรรมการ

5)  นายพอล แอนดรู เฮนเดอร์สัน กรรมการ

6)  นายแจน แดม ปีเตอร์เซ่น กรรมการ

7)  นายสุจิตร ศรีเวทย์บดี กรรมการ

8)  นายธเนตร ขำเชิดชูไชย กรรมการ

9)  นายเสรี ศักดิ์สวัสดิ์ กรรมการตรวจสอบ

10) นายสรศักดิ์ สุชาติ กรรมการตรวจสอบ

11) นางวัธนี พรรณเชษฐ์ กรรมการตรวจสอบ

  โดยมี นายฮานส์ เฮนริค เมลเคียว เป็นเลขานุการคณะกรรมการบริษัท

ขอบเขตอำนาจหน้าที่ของคณะกรรมการ

คณะกรรมการมีอำนาจหน้าที่พิจารณากำหนดและแก้ไขเปลี่ยนแปลงชื่อกรรมการ
ซึ่งมีอำนาจลงลายมือชื่อผูกพันบริษัทในการกระทำนิติกรรมต่าง ๆ แทนบริษัทได้
ภายใต้ข้อบังคับบทบัญญัติแห่งกฎหมายว่าด้วยบริษัทมหาชนจำกัด
และภายในขอบเขตแห่งวัตถุประสงค์ของบริษัท คือ

1)  เป็นโจทก์ร้องทุกข์ ดำเนินการตามกระบวนพิจารณาใด ๆ ในนามบริษัท
    ประนีประนอมยอมความ หรือมอบข้อพิพาทใด ๆ ให้อนุญาโตตุลาการ

2)  ซื้อ จัดหา รับ เช่าซื้อ ให้เช่าซื้อ ถือกรรมสิทธิ์ ครอบครอง ปรับปรุง ใช้ และจัดการ
    โดยประการอื่นซึ่งทรัพย์ใด ๆ ตลอดจนดอกผลของทรัพย์สินนั้น

3)  ขาย โอน จำนอง จำนำ แลกเปลี่ยน และจำหน่ายทรัพย์สินโดยประการอื่น

4)  กู้ยืมเงิน ค้ำประกัน ออก โอน รับอาวัล และสลักหลังตั๋วหรือตราสารที่เปลี่ยนมือได้อย่างอื่น

5)  ขอให้ปล่อยชั่วคราวกรรมการ พนักงาน หรือลูกจ้าง
    ที่ถูกดำเนินคดีอาญาในข้อหาเกี่ยวกับการปฏิบัติหน้าที่ให้แก่บริษัท

6)  ถือหุ้น จัดการบริษัทอื่นหรือบริษัทเอกชน
    และกระทำธุรกิจเฉพาะอย่างร่วมกันกับบริษัทอื่นหรือบริษัทเอกชน

7)  การกระทำอื่นใดที่คนธรรมดาอาจกระทำได้
    เว้นแต่โดยสภาพแห่งการกระทำนั้นจะพึงกระทำได้แต่เฉพาะบุคคลธรรมดาเท่านั้น
    ทั้งนี้ภายใต้ขอบวัตถุประสงค์ของบริษัท

อำนาจการลงนามในการทำนิติกรรมผูกพันบริษัท คือ กรรมการสองคนลงลายมือชื่อร่วมกัน
และประทับตราสำคัญของบริษัท

คณะกรรมการบริษัทตรวจสอบ

ณ วันที่ 31 ธันวาคม 2545 คณะกรรมการตรวจสอบประกอบด้วยบุคคลจำนวนรวมทั้งสิ้น 3 คน
ดังมีรายชื่อต่อไปนี้

ชื่อ-สกุล ตำแหน่ง

1)  นายเสรี ศักดิ์สวัสดิ์ ประธานคณะกรรมการ

2)  นายสรศักดิ์ สุชาติ กรรมการ

3)  นางวัธนี พรรณเชษฐ์ กรรมการ

โดยมี นายธเนตร ขำเชิดชูไชย เป็นเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1)  สอบทานให้บริษัทมีรายงานทางการเงินที่ถูกต้อง และเปิดเผยอย่างเพียงพอ

2)  สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิภาพ

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อบังคับตลาดหลักทรัพย์ หรือกฎหมายที่เกี่ยวข้องกับธุรกิจ

4)  พิจารณาและให้มีการเปิดเผยข้อมูลของบริษัทในกรณีที่มีรายการที่เกี่ยวโยงกัน
    หรือรายการที่อาจมีข้อขัดแย้งทางผลประโยชน์ ให้มีความถูกต้องครบถ้วน

5)  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

6)  พิจารณาการเปิดเผยข้อมูลของบริษัท
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์
    ให้มีความถูกต้องและครบถ้วน

7)  ปฏิบัติการอื่นใดตามที่คณะกรรมการบริษัทจะมอบหมาย และคณะกรรมการตรวจสอบเห็นชอบด้วย

8)  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    และให้ประธานคณะกรรมการตรวจสอบเป็นผู้ลงนามในรายงานดังกล่าว

9)  ในการปฏิบัติงานตามขอบเขตหน้าที่ ให้คณะกรรมการตรวจสอบมีอำนาจ เรียก สั่งการ
    ให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้องมาให้ความเห็น ชี้แจง
    ร่วมประชุม หรือส่งเอกสารใด ๆ ตามที่เห็นว่าเกี่ยวข้องและจำเป็นได้

10) ในการปฏิบัติงานตามหน้าที่ ให้คณะกรรมการตรวจสอบมีสิทธิใช้บริการของที่ปรึกษาต่าง ๆ
    ของบริษัท และในกรณีจำเป็นให้มีสิทธิจ้างผู้เชี่ยวชาญ
    หรือที่ปรึกษาภายนอกได้ด้วยค่าใช้จ่ายของบริษัท

11) คณะกรรมการตรวจสอบมีความรับผิดชอบตามภาระหน้าที่
    ที่ได้รับมอบหมายจากคณะกรรมการของบริษัทโดยตรง
    คณะกรรมการของบริษัทยังคงมีความรับผิดชอบในกิจกรรมต่าง ๆ ของบริษัทต่อบุคคลภายนอก

กรรมการผู้จัดการ

นายสุจิตร ศรีเวทย์บดี ดำรงตำแหน่งหน้าที่ กรรมการผู้จัดการ ซึ่งมีขอบเขตอำนาจหน้าที่ดังนี้ :-

ขอบเขตอำนาจหน้าที่ของกรรมการผู้จัดการ

1)  พิจารณาแต่งตั้ง โยกย้าย ถอดถอน เลิกจ้างหรืออนุมัติการลาออก ของพนักงานทุกระดับ

2)  พิจารณาผลตอบแทนพนักงานซึ่งรวมถึงเงินเดือน โบนัส และผลประโยชน์อื่น
    รวมถึงการปรับผลตอบแทนประจำปีของพนักงานทุกระดับ

3)  พิจารณาอนุมัติการกำหนดและเปลี่ยนแปลงเงื่อนไขทางการค้า
    ตามที่ได้รับมอบหมายจากคณะกรรมการบริษัท

4)  พิจารณาอนุมัติการซื้อสินทรัพย์ถาวรในวงเงิน ตามที่ได้รับมอบหมายจากคณะกรรมการบริษัท ฯ

5)  พิจารณาดำเนินการที่เกี่ยวข้องกับการบริหารงานทั่วไปของบริษัท
    แต่ไม่รวมถึงการดำเนินการที่เกี่ยวกับการได้มาและจำหน่ายไปซึ่งทรัพย์สินของบริษัท
    และรายการที่เกี่ยวโยงกัน โดยการดำเนินการในเรื่องดังกล่าว
    ให้เป็นไปตามประกาศตลาดหลักทรัพย์แห่งประเทศไทย และกฎหมายอื่นที่เกี่ยวข้อง

ณ วันที่ 31 ธันวาคม 2545 ผู้บริหารของบริษัทประกอบด้วยกลุ่มบุคคล จำนวนรวมทั้งสิ้น 14 คน
ดังมีรายชื่อ

ดังนี้

ชื่อ-สกุล ตำแหน่ง

1)  นายสุจิตร ศรีเวทย์บดี กรรมการผู้จัดการ

2)  นายธเนตร ขำเชิดชูไชย ผู้อำนวยการฝ่ายบัญชี / การเงิน

3)  นายวิวัฒน์ หอมละออ ผู้จัดการฝ่ายโรงงาน

4)  นายธนวัฒน์ กุลประเสริฐรัตน์ ผู้จัดการฝ่ายทรัพยากรบุคคล

5)  นางสาวสมจิตร บุญพิบูลย์มิตร ผู้ช่วยผู้อำนวยการฝ่ายบัญชี / การเงิน

6)  นายธนายุทธ ทรงศิลป์ ผู้จัดการฝ่ายคลังสินค้า

7)  นายโยทิน ธำรงเสาวภาคย์ ผู้จัดการฝ่ายผลิต (Casting)

8)  นายไพรัช ขำดี ผู้จัดการฝ่ายผลิต Extrusion

9)  นายพงศ์ธร ชื่นเจริญ ผู้จัดการฝ่ายวิศวกรรม

10) นายพงษ์สิน ม่วงศรี ผู้จัดการฝ่ายความปลอดภัยฯและระบบงาน

11) นางหนึ่งฤทัย บุญเพ็ชร ผู้จัดการฝ่าย R & T

12) นายสุทธิพันธุ์ สอาดวุฒิเจริญ ผู้จัดการฝ่ายขายต่างประเทศ

13) นางสุพัตรา ดันแคน ผู้จัดการฝ่ายขายในประเทศ

14) นางสาวพชรพรรธ จินดาแสง ผู้จัดการฝ่ายขายและผลิตภัณฑ์(White Goods)

    1.  การสรรหากรรมการและผู้บริหาร

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์
และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการอาจใช้วิธีออกเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ
    หรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตามข้อ 1.
    ทั้งหมดจะแบ่งคะแนนเสียงแก่คนใด หรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก
    หากมีคะแนนเสียงเท่ากันให้ประธานที่ประชุมเป็นผู้ออกเสียงชี้ขาด

  องค์ประกอบและการแต่งตั้งคณะกรรมการ ตามข้อ 22 และ 50 ของข้อบังคับของบริษัท
  กรรมการหนึ่งในสามจะต้องออกจากตำแหน่งตามวาระ เมื่อมีการประชุมสามัญประจำปีทุกครั้ง
  โดยวิธีจับสลากหรือการคัดเลือกกรรมการที่ต้องออกตามวาระเมื่อครบเทอม
  ซึ่งจะคัดเลือกจากกรรมการที่อยู่ในตำแหน่งนานที่สุด
  และประธานจะขอให้ที่ประชุมพิจารณาให้เลือกตั้งกรรมการใหม่
  เพื่อให้คณะกรรมการครบตามจำนวน

1.  ค่าตอบแทนผู้บริหาร

ค่าตอบแทนที่เป็นตัวเงิน

กรรมการ

ในปี 2545 บริษัทฯ จ่ายค่าตอบแทนรวมให้กับคณะกรรมการบริษัทฯ จำนวน 3 ท่าน
เป็นจำนวนเงินเท่ากับ 930,000 บาทโดยจ่ายเป็นค่าตอบแทนประจำปีจำนวน 750,000
บาทและค่าเบี้ยประชุมเป็นจำนวนเงิน 180,000 บาท

ผู้บริหาร

ในปี 2545 บริษัทฯ จ่ายค่าตอบแทนรวมให้กับกรรมการบริหารและเจ้าหน้าที่บริหารจำนวน 14 ท่าน
เป็นจำนวนเงินเท่ากับ 17,960,522.75 บาท โดยเป็นค่าตอบแทนในรูปแบบเงินเดือน โบนัส
และค่าตอบแทนอื่น ๆ นอกจากนี้ในระหว่างปี 2545
บริษัทฯได้จ่ายเงินสมทบเข้ากองทุนสำรองเลี้ยงชีพสำหรับผู้บริหารเป็นจำนวนเงินรวม 594,886.75
บาท

ค่าตอบแทนอื่น

- ไม่มี -

2.  การกำกับดูแลกิจการ

บริษัทฯ ให้ความสำคัญต่อการกำกับดูแลให้บริษัทมีการดำเนินงานที่โปร่งใส
มีความสามารถในการแข่งขัน
ซึ่งจะนำไปสู่ความเจริญเติบโตและเพิ่มคุณค่าและมูลค่าให้กับผู้ถือหุ้นในระยะยาว
โดยคำนึงถึงผู้มีส่วนได้เสียอื่น สำหรับการกำกับดูแลกิจการในปีที่ผ่านมา
คณะกรรมการบริษัทได้พิจารณาหลักการกำกับดูแลกิจการที่ดีทั้ง 15
ข้อตามแนวทางของตลาดหลักทรัพย์แห่งประเทศไทย และได้ถือปฏิบัติในหลักการต่างๆ
โดยได้รายงานผลการปฏิบัติตามหลักกำกับดูแลกิจการที่ดีทั้ง 15 ข้อ

แนวทางปฏิบัติตามหลักการกำกับดูแลที่ดี 15 ข้อ

1. นโยบายเกี่ยวกับการกำกับดูแลกิจการ

บริษัท ไทยโพลีอะคริลิค จำกัด (มหาชน) ตระหนักถึงความสำคัญของการกำกับดูแลกิจการ และได้มี

นโยบายกำกับดูแลกิจการเพื่อให้บริษัทฯ มีความโปร่งใสและสามารถตรวจสอบได้
เพิ่มความเชื่อมั่นของผู้ถือหุ้น

และทุกฝ่ายที่เกี่ยวข้อง และเพิ่มประสิทธิภาพในการบริหาร
รวมถึงการควบคุมและบริหารความเสี่ยงให้อยู่

ในระดับที่เหมาะสม นอกจากนี้ บริษัทฯ ยังมีนโยบายในการกำหนดหลักจรรยาบรรณของกรรมการ
ผู้บริหารและ

พนักงาน เพื่อให้ทุกฝ่ายทำงานเพื่อประโยชน์สูงสุดของบริษัท

2. สิทธิของผู้ถือหุ้น

บริษัท ฯ ได้ตระหนักถึงความสำคัญของสิทธิของผู้ถือหุ้น โดยบริษัทฯ
มีนโยบายในการดำเนินการให้ผู้ถือ

หุ้นมีสิทธิตามข้อกำหนดในข้อบังคับของตลาดหลักทรัพย์ สำนักงานคณะกรรมการ กลต. ตลอดจน กฎ
ระเบียบมหาชน ของ กระทรวงพาณิชย์ นอกจากนี้ บริษัทฯ
ยังมีนโยบายในการดูแลให้ผู้ถือหุ้นได้รับสิทธิเท่าเทียมกันในเรื่อง การได้รับข้อมูลของบริษัทฯ
การออกเสียง และการได้รับการดูแลอย่างเป็นธรรม โดยบริษัทฯ
กำหนดให้เปนการจัดการประชุมผู้ถือหุ้นประจำปี
เพื่อให้ผู้ถือหุ้นหรือผู้ลงทุนมีสิทธิในการพิจารณาออกเสียงในกิจกรรมต่าง ๆ ของบริษัท
ได้เท่าเทียมกัน
และกำหนดให้ดำเนินการส่งรายละเอียดของวาระการประชุมพร้อมหนังสือเชิญประชุมผู้ถือหุ้นล่วงหน้าก่อนวันประชุมผู้ถือหุ้นไม่น้อยกว่า
(7) วัน และกำหนดให้ประกาศปิดสมุดพักการโอนหุ้น เพื่อกำหนดสิทธิของผู้ถือหุ้น
โดยผ่านสื่อของตลาดหลักทรัพย์ นอกจากนี้ บริษัทฯ
ยังมีนโยบายเพิ่มทางเลือกในการมอบอำนาจในการลงคะแนนในแต่ละวาระ
โดยกำหนดให้กรรมการตรวจสอบเป็นผู้รับมอบอำนาจ

3.  สิทธิของผู้มีส่วนได้เสีย

บริษัทฯ ได้ตระหนักถึงความสำคัญของผู้มีส่วนได้เสียทุกฝ่ายที่เกี่ยวข้องกับบริษัทฯ ซึ่งผู้มีส่วนได้เสียทุก

ฝ่ายมีส่วนความสำคัญในการผลักดันให้บริษัทฯ
มีศักยภาพในการแข่งขันและความสามารถในการดำเนินธุรกิจ
รวมถึงความสามารถในการสร้างกำไรเพิ่มขึ้น ดังนั้น บริษัทฯ
จึงได้กำหนดแนวทางความรับผิดชอบต่อผู้มีส่วนได้เสียทุกฝ่าย ได้แก่ พนักงาน คู่ค้า เจ้าหนี้
คู่แข่งทางการค้า สังคมส่วนรวม ชุมนุมชน ตลอดจนหน่วยงานราชการ
เพื่อให้เกิดความมั่นใจว่าบริษัทฯ จะได้รับการสนับสนุนจากทุกฝ่าย ซึ่งจะทำให้บริษัทฯ
สามารถสร้างความสำเร็จในระยะยาวได้

4.  การประชุมผู้ถือหุ้น

บริษัท ฯ ได้กำหนดให้ดำเนินการจัดประชุมผู้ถือหุ้นตาม กฎ ระเบียบ ข้อบังคับ บทบัญญัติทางกฎหมาย
ใน

การประชุมผู้ถือหุ้น โดยจัดให้มีการประชุมสามัญผู้ถือหุ้นเป็นประจำทุกปี
และการประชุมวิสามัญผู้ถือหุ้นหากมีมติพิจารณาเป็นพิเศษ ทั้งนี้ บริษัทฯ จะกำหนด วัน เวลา สถานที่
และวาระการประชุมอย่างชัดเจน นอกจากนี้ บริษัทฯ
ยังมีนโยบายสนับสนุนให้ผู้ถือหุ้นแสดงความคิดเห็น และข้อเสนอแนะในระหว่างการประชุม
โดยบริษัทฯ กำหนดให้มีการจดบันทึกความคิดเห็น และข้อเสนอแนะต่าง ๆ
ในรายงานการประชุมผู้ถือหุ้น

5.  ภาวะผู้นำและวิสัยทัศน์

บริษัทฯ ได้มีการจัดตั้งคณะกรรมการบริษัท และอนุกรรมการ ซึ่งได้แก่คณะกรรมการตรวจสอบ
โดยการ

แต่งตั้งดังกล่าวต้องได้รับการพิจารณาอนุมัติจากจากที่ประชุมผู้ถือหุ้น ทั้งนี้ บริษัทฯ
ได้กำหนดโครงสร้าง บทบาทหน้าที่ ความรับผิดชอบ ระหว่างคณะกรรมการ อนุกรรมการ
และฝ่ายจัดการอย่างชัดเจน

6.  ความขัดแย้งของผลประโยชน์

บริษัทฯ ได้ตระหนักถึงความสำคัญในการขจัดความขัดแย้งทางผลประโยชน์ระหว่างบริษัทฯ กับบุคคลที่

อาจมีความขัดแย้ง และการป้องกันการใช้ข้อมูลภายใน ดังนั้น บริษัทฯ จึง
มีนโยบายที่จะป้องกันและดูแลการทำรายการที่มีความขัดแย้ง
เพื่อขจัดหรือลดรายการที่อาจมีความความขัดแย้งดังกล่าว
และเปิดเผยรายการที่เกี่ยวโยงกันต่อสาธารณะผ่านสื่อต่าง ๆ เช่น แบบรายงานประจำปี (แบบ
56-1) เป็นต้น ทั้งนี้ บริษัทฯ ได้มีการจัดตั้งหน่วยงานเพื่อตรวจสอบภายใน
ซึ่งเป็นหน่วยงานที่เป็นอิสระและรายงานตรงต่อกรรมการตรวจสอบ
เพื่อป้องกันหรือลดรายการที่อาจมีความขัดแย้ง และเพื่อดูแลการใช้ข้อมูลภายในของผู้บริหาร

7. จรรยาบรรณ

บริษัทได้จัดทำคู่มือ ระเบียบว่าด้วยจรรยาบรรณ เป็นรูปเล่ม ในรูปแบบภาษาไทย
แจกจ่ายพร้อมทั้งเซ็นชื่อ

รับทราบ ให้พนักงานทุกระดับ เพื่อเป็นระเบียบที่ต้องปฏิบัติ หน้าที่ด้วยความซื่อสัตย์ สุจริต
โดยยึดมั่นต่อจรรยาบรรณในการทำงานเสมือนหนึ่งเป็น กฎ เกณฑ์ สำคัญในการดำเนินธุรกิจ

8. การถ่วงดุลของกรรมการที่ไม่เป็นผู้บริหาร

เพื่อเป็นการถ่วงดุลอำนาจในการบริหาร บริษัทฯ ได้กำหนดโครงสร้างของคณะกรรมการ โดยต้องมี

กรรมการตรวจสอบอย่างน้อย 3 ท่าน
ซึ่งกรรมการตรวจสอบทั้งหมดต้องมีความเป็นอิสระและมีคุณสมบัติตามข้อกำหนดของตลาดหลักทรัพย์

9. การรวมหรือแยกอำนาจ

บริษัท ได้มีการแบ่งแยกอำนาจ หน้าที่ ระหว่างประธานกรรมการกับกรรมการผู้จัดการไว้
โดยประธาน

กรรมการและกรรมการผู้จัดการ มีความเป็นอิสระอย่างชัดเจน

10. ค่าตอบแทนของกรรมการและผู้บริหาร

ตามมติที่ประชุมคณะกรรมการ เมื่อวันที่ 28 กุมภาพันธ์ 2543 และประชุมผู้ถือหุ้นเมื่อวันที่ 7
เมษายน

2543 มีมติให้กำหนดค่าตอบแทน กรรมการอิสระและกรรมการตรวจสอบ
โดยกำหนดค่าตอบแทนเป็นตัวเงิน ทั้งนี้
ค่าตอบแทนของคณะกรรมการและคณะกรรมการตรวจสอบดังกล่าวในแต่ละปีจะต้องได้รับมติเห็นชอบจากที่ประชุมผู้ถือหุ้นประจำปี

สำหรับค่าตอบแทนของผู้บริหาร จะกำหนดค่าตอบแทนที่เป็นตัวเงินและกำหนดนโยบายค่าตอบแทนตา

มาตรฐานค่าแรง และสวัสดิการของบริษัทในรูป เงินเดือน โบนัส เงินสมทบกองทุนสำรองเลี้ยงชีพ
ประกันสังคม และกองทุนทดแทน พร้อมทั้งการนำเสนอ ค่าตอบแทนอื่น ๆ โดยในแต่ละปี
คณะกรรมการ จะเป็นผู้พิจารณาและอนุมัติค่าตอบแทนสำหรับผู้บริหารดังกล่าว

11. การประชุมคณะกรรมการ

บริษัทฯ มีนโยบายให้จัดประชุมคณะกรรมการ อย่างน้อยไตรมาสละ 1 ครั้ง ตามข้อกำหนดของ กฎ
ข้อ

บังคับ ตามบทบัญญัติแห่งกฎหมายว่าด้วยบริษัทมหาชน จำกัด
และกฎหมายว่าด้วยตลาดหลักทรัพย์แห่งประเทศไทย ทุกประการ โดยบริษัท โดยบริษัทฯ
มีนโยบายในเรื่องของการจัดสรรเวลาการประชุมให้สะดวกและเพียงพอสำหรับการพิจารณาวาระประชุม
การส่งเอกสารเชิญประชุมพร้อมรายละเอียดวาระการประชุมอย่างน้อย …… วันก่อนวันประชุม
นอกจากนี้ บริษัทฯ ยังมีนโยบายให้บันทึกจำนวนครั้งของกรรมการแต่ละท่านในการเข้าร่วมประชุม
ตลอดจนการบันทึกการประชุม
การจัดทำรายงานการประชุมและการจัดเก็บเอกสารให้ครบถ้วนและสามารถตรวจสอบได้

12. อนุกรรมการ

บริษัทมีนโยบายในการกำหนด บทบาท หน้าที่ ความรับผิดชอบ และคุณสมบัติ
รวมถึงความถี่ในการการ

ประชุมของคณะอนุกรรมการชุดต่าง ๆ ซึ่ง ปัจจุบัน บริษัทฯ มีคณะอนุกรรมการ 1 ชุด ได้แก่
คณะกรรมการตรวจสอบ

13. ระบบควบคุมภายในและการตรวจสอบภายใน

บริษัทฯ ได้จัดให้มีหน่วยงานตรวจสอบภายในขึ้นในองค์กร
โดยมีทำหน้าที่ในการตรวจสอบความเพียงพอ

ของระบบควบคุมภายใน การติดตามผลการดำเนินของฝ่ายจัดการ และการดูแลความเสี่ยง
โดยหน่วยงานนี้เป็นหน่วยงานอิสระและรายงานผลโดยตรงกับคณะกรรมการตรวจสอบของบริษัท
ซึ่งคณะกรรมการตรวจสอบจะรายงานให้คณะกรรมการบริษัท ฯ
รับทราบผลการตรวจสอบอย่างน้อยไตรมาสละ 1 ครั้ง

14. รายงานคณะกรรมการ

คณะกรรมการมีอำนาจและความรับผิดชอบในการจัดทำงบการเงิน สารสนเทศทางการเงิน
รวมถึงรายงาน

การประเมินความเพียงพอของระบบควบคุมภายใน ในรายงานประจำปี ทั้งนี้
รายงานประจำปีดังกล่าว ต้องจัดทำขึ้นตามมาตรฐานการบัญชี ที่รับรองทั่วไป (Thai GAAP)
และประกาศ หรือกฎหมายที่เกี่ยวข้อง

15. ความสัมพันธ์กับผู้เกี่ยวข้อง

บริษัทฯ มีนโยบายในการนำเสนอเผยแพร่ข้อมูลและข่าวสารต่าง ๆ ของบริษัท
ต่อตลาดหลักทรัพย์แห่งประเทศไทย นักลงทุนทั่วไป ซึ่งรวมถึงผู้ถือหุ้น และประชาชนทั่วไป
นักวิเคราะห์ และบุคคลที่เกี่ยวข้องทั้งหมด
และเพื่อหลีกเลี่ยงการเผยแพร่ข้อมูลอันอาจจะส่งผลให้เกิดความสับสนและความไม่ชัดเจนต่อสาธารณะ
บริษัทฯ จึงมีนโยบายมอบหมายให้เฉพาะผู้บริหารที่ได้รับมอบอำนาจเท่านั้น ทำหน้าที่ในการสื่อสาร
เผยแพร่และเปิดเผยข้อมูลต่าง ๆ ต่อสาธารณะ

1.  การดูแลเรื่องการใช้ข้อมูลภายใน

บริษัทฯ ได้ประกาศเป็นนโยบายตั้งแต่ปี พ.ศ. 2539
ในการที่ให้ผู้บริหารรวมทั้งพนักงานของบริษัทยึดถือกฎข้อบังคับว่าด้วยเรื่อง
จรรยาบรรณในการดำเนินธุรกิจ หรือที่เรียกว่า Business Ethic
รวมถึงการไม่นำข้อมูลข่าวสารภายในของบริษัทฯ ไปใช้ในการแสวงหาประโยชน์ส่วนตน
และเกิดผลประโยชน์ที่ขัดแย้งกับบริษัทฯ
อีกทั้งบริษัทได้มีการติดตามและรายงานความเคลื่อนไหวในการถือครองหุ้นของบริษัทฯ
โดยผู้บริหารและพนักงานของบริษัทอยู่เสมอ

2.  บุคลากร

จำนวนพนักงานของบริษัท ณ วันที่ 31 ธันวาคม 2545 แบ่งได้ดังนี้

  สายงานสำนักงาน 74 คน

สายงานผลิต 184 คน

รวม 258 คน

ผลตอบแทนรวมของพนักงานบริษัทในปี 2545 ที่เป็นเงินเดือน โบนัส
เงินสมทบกองทุนสำรองเลี้ยงชีพ ประกันสังคม และกองทุนทดแทน เป็นจำนวนเงินรวมทั้งสิ้น
45,154,310 บาท

ในระยะ 3 ปีที่ผ่านมา บริษัทไม่มีการเปลี่ยนแปลงจำนวนพนักงานอย่างมีนัยสำคัญ
หรือมีข้อพิพาทด้านแรงงานที่สำคัญ

นโยบายที่สำคัญในการพัฒนาพนักงาน

1.  การฝึกอบรมนอกงาน

  เป็นการฝึกอบรมในห้องฝึกอบรม หรือการส่งออกไปอบรมนอกสถานที่ตามหลักสูตรมาตรฐานที่มีอยู่
  ในกรณีที่ไม่อาจฝึกอบรมในงานได้ในขณะนั้น และมีความเหมาะสมที่จะฝึกอบรมแบบนอก

  งานมากกว่า

2.  การฝึกอบรมเกี่ยวกับระบบคุณภาพ

เป็นหน้าที่โดยตรงของผู้จัดการทุกท่านที่จะต้องจัดให้เจ้าหน้าที่ในความรับผิดชอบ
เข้ารับการอบรมที่เหมาะสมและเพียงพอต่อการปฏิบัติงานตามคู่มือคุณภาพ และระเบียบปฏิบัติงานต่าง
ๆ ตามระบบคุณภาพที่บริษัทกำหนดไว้

3.  การฝึกอบรมตามแผน

-   การเปลี่ยนแปลงกรรมวิธี หรือเทคโนโลยีการผลิตใหม่ ๆ

-   การเพิ่มความสามารถในการทำงานให้กับบุคลากรของบริษัท

-   การพัฒนาบุคลากรเพื่อให้สอดคล้องกับการพัฒนาองค์กร และอื่น ๆ

4.  การฝึกอบรมตามระเบียบปฏิบัติ

-   การเปลี่ยนแปลงหน้าที่ความรับผิดชอบในงาน

-   การบรรจุแต่งตั้งบุคลากรใหม่

-   การเริ่มต้นทำงานของผู้รับเหมา และอื่น ๆ